Lé solé lit jaune coumme du lait
Channel: L'Office du Jèrriais
Date: 20/01/2017

Lé solé lit jaune coumme du lait

Lé solé lit jaune coumme du lait;
la fraîcheu d'l'air veint d'sus la mé;
les trous des bouais sont vèrts et cliais;
toute la Ville s'rêjouit au R'nouvé.

I' n'y'a pon d'fielles sus les brantchettes;
les gens vont acouo embonn'tés
en lus dêhalant dans l's ambettes
dé Pâques. Nou vèrra l'Èrnouvé

tout attînfé dé fielles et d'flieurs,
ses fros et côtelles dêhalés
auve des g'zettes, pip'tholes et gliajeurs
à r'flieuthi tout l'tou au R'nouvé.

Et tout s'sa r'nouv'lé ès gardîns;
nou s'en rêjouit d'chein tch'est plianté
l'année pâssée pouor en r'vénîn
pouor r'êt' atchilyi au R'nouvé.

Geraint Jennings